Область (Україна)

О́бласть — адміністратівна єдиніця Україны. Україна подїлена на 24 адміністратівны области (). Україна є унітарный штат, в дослїдку чого области мають лем тоты компетенції, котры їм признав україньскый устав.Конституція України - Розділ IX. ТЕРИТОРІАЛЬНИЙ УСТРІЙ УКРАЇНИ Процитовано 31 липня 2024 Непозераючі на то, же Україна є унітарный і недїлимый штат, єствують сполоченьскы і політічны роздїлы меджі северныма і западныма і южныма і выходныма частями країны. Повод того внуторного роздїлїня країны повязане з тым, же западны области были припоєны к Україньской совєтьской соціалістічной републікы на основі пакту Ріббентропа-Молотова в роках 1939–1940, причім передтым были частёв Румуньска і Польска — Северна Буковина і выходне Польско. Підкарпатьска Русь, котра была частёв Чехословакії в роках 1918–1939 і Мадярьска в роках 1939–1944 была к СССР офіціално припоєна в 1946. роцї як Закарпатьска область. Остаток Україны тогды быв частёв Совєтьской Росії і СССР од 1919. року і перед 1. світовов войнов быв частёв Російской імперії од 18. стороча і такым чіном підлїгав русіфікації і російского впливу. Особитов главов Крымского полоострова, котрый є обываный переважно Росіянами і частёв Україны ся став в роцї 1955. Дослїдкы такого бурливого розвою Україны можна задати ай днесь, кедь можна слїдовати великый розкол обывательства подля ґеоґрафічной пологы. 

Теріторія Україны ся дїлить на найвысшы уровни (27 субєктів): на 1 автономну републіку (Крым), 24 области і 2 міста зо шпеціалным статусом (м. Кієв і Севастополь). Севастополь лежачій на Крымі не є частёв Автономной републікы Крым. 

Автономна републіка Крым і місто Севастополь суть од року 2014 предметом російской анексії і Україна не має над тыма реґіонами жадну контролу. Україна ани векшына світа їх то непризнає, также де-юре оставать тоты єдиніцї частёв Україны. Четыри области Україны переважно окупованы Росіёв (Донецька, Луганьска, Херсоньска і Запорізька области) ся концём септембра 2022 стали частёв Російской федерації на основі незаконных референдумів о припоєню к Росії. Выслїдкы референдумів і їх вывой были меджінародне спохыбненї і векшына штатів ОСН їх непризнала. Окрем Луганьской области Росія не має повного контролу над теріторіями жадной з тых областей.

 Список областей 
Найвекшым подля розлогов областю є Одеська область — 33310 км², а найменшым є Чернівецька область — 8097 км². 
 Область україньскый Центер Вінницька область -{Вінницька область}- Вінниця (-{Вінниця}-) Волиньска область -{Волинська область}- Луцьк (-{Луцьк}-) Днїпропетровска область -{Дніпропетровська область}-  Днїпро (-{Дніпро}-) Донецька область -{Донецька область}-  Донецьк (-{Донецьк}-) Жытомирьска область -{Житомирська область}-  Жытомир (-{Житомир}-) Закарпатьска область -{Закарпатська область}-  Ужгород (-{Ужгород}-) Запорізька область -{Запорізька область}-  Запоріжя (-{Запоріжжя}-) Івано-Франківска область -{Івано-Франківська область}-  Івано-Франківск (-{Івано-Франківськ}-) Кієвска область -{Київська область}-  Кієв (-{Київ}-) Кіровоградьска область -{Кіровоградська область}-  Кропивницькый (-{Кропивницький}-) Луганьска область -{Луганська область}-  Луганьск (-{Луганськ}-) Львівска область -{Львівська область}-  Львів (-{Львів}-) Миколаївска область -{Миколаївська область}-  Миколаїв (-{Миколаїв}-)  Одеська область -{Одеська область}-  Одеса (-{Одеса}-) Полтавска область -{Полтавська область}-  Полтава (-{Полтава}-) Рівненьска область -{Рівненська область}-  Рівне (-{Рівне}-) Сумска область -{Сумська область}-  Сумы (-{Суми}-) Тернопільска область -{Тернопільська область}-  Тернопіль (-{Тернопіль}-) Харьковска область -{Харківська область}-  Харьков (-{Харків}-) Херсоньска область -{Херсонська область}-  Херсон (-{Херсон}-) Хмельницька область -{Хмельницька область}-  Хмельницькый (-{Хмельницький}-) Черкаска область -{Черкаська область}- Черкасы (-{Черкаси}-) Чернівецька область -{Чернівецька область}- Чернівцї (-{Чернівці}-) Чернїгівска область -{Чернігівська область}- Чернїгів (-{Чернігів}-)

 Колишнї области 
 Дрогобичска область
 Ізмаїльска область
 Крымска область

 Референції 

 Поз. тыж 
 Адміністратівна єдинка Україны
 Область
 Реґіон